ROMÂNIA

JUDEŢUL CĂLĂRAŞI                                                                                                                  
CONSILIUL JUDEŢEAN CĂLĂRAŞI                                                                 
HOTĂRÂRE
privind modificarea Statului de funcţii al aparatului de specialitate
 al Bibliotecii Judeţene “Alexandru Odobescu” Călăraşi 


Consiliul Judeţean Călăraşi, întrunit în şedinţa ordinară din 30.06.2026,

Având în vedere:
         
- raportul Compartimentului Guvernanță Corporativă și Instituții Publice Subordonate, înregistrat sub nr. 10054 din 16.06.2026;
           - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

         
- avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
         
- nota de fundamentare a conducerii Bibliotecii Judeţene „Alexandru Odobescu” Călăraşi, nr. 1829 din 12.06.2026, înaintă cu adresa nr. 1830 din 12.06.2026, înregistrată la Consiliul Judeţean Călăraşi sub nr. 9862 din aceeași dată;       
           - prevederile art. 20 şi art. 21 din Regulamentul privind evaluarea performanţelor profesionale individuale, promovarea si avansarea personalului contractual din aparatul propriu al Ministerului Culturii şi Patrimoniului Naţional, precum şi din cadrul unităţilor care funcţionează în subordinea ori în coordonarea acestuia, aprobat prin Hotărârea Guvernului nr. 763/2010;


- prevederile art. 68 și art. 69 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările şi completările ulterioare;

- prevederile art. 27 alin. (1), (2), art. 29, art. 44 alin. (4), precum şi ale Anexei nr. 1 paragraf 7 din Legea bibliotecilor nr. 334/2002, republicată, cu modificările si completările ulterioare;
           - prevederile art. 173 alin. (1) lit. d), f) şi alin. (5) lit. d) din Ordonanța de urgență a Guvernului nr.     57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,        
                                                                   HOTĂRĂŞTE:
 
Art. 1. – Se aprobă modificarea Statului de funcţii al aparatului de specialitate al Bibliotecii Judeţene „Alexandru Odobescu” Călăraşi, în urma promovării, prin transformarea următoarelor posturi:

a) bibliotecar, gradul I (S), în bibliotecar, gradul IA (S), poziția nr. 9 din Statul de funcții, Secția Adulți și Adolescenți;
b) bibliotecar, gradul II (S), în bibliotecar, gradul I (S), poziția nr. 3 din Statul de funcții, Secția Relații cu Publicul. Evidență utilizatori.
    Art. 2. – La data intrării în vigoare a prezentei hotărâri, se modifică în mod corespunzător Anexa nr. 2 la Hotărârea Consiliului Judeţean Călăraşi nr. 94 din 28.04.2026 privind reorganizarea Bibliotecii Judeţene „Alexandru Odobescu” Călăraşi.
          Art. 3. – Direcția Management și Resurse Umane și Biblioteca Judeţeană „Alexandru Odobescu” Călăraşi vor duce la îndeplinire prezenta hotărâre.

        Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Compartimentului Guvernanță Corporativă și Instituții Publice Subordonate și Bibliotecii Județene ”Alexandru Odobescu” Călărași.                               
  PREŞEDINTE,

ec. Vasile ILIUȚĂ

                                                                CONTRASEMNEAZĂ,  
                                                                                            SECRETARUL GENERAL AL JUDEŢULUI,
                                                                                            Anca-Mirela ȘTEFĂNESCU

